CELEX: 32019D2250
Language: ro
Date: 2019-12-19 00:00:00
Title: Decizia de punere În aplicare (UE) 2019/2250 a Consiliului din 19 decembrie 2019 privind aprobarea Regulamentului de procedură al Eurojust

30.12.2019   
               
               
                  RO
               
               
                  Jurnalul Oficial al Uniunii Europene
               
               
                  L 336/309
               
            
         DECIZIA DE PUNERE ÎN APLICARE (UE) 2019/2250 a CONSILIULUI
         din 19 decembrie 2019
         privind aprobarea Regulamentului de procedură al Eurojust
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (UE) 2018/1727 al Parlamentului European și al Consiliului din 14 noiembrie 2018 privind Agenția Uniunii Europene pentru Cooperare în Materie de Justiție Penală (Eurojust) și de înlocuire și de abrogare a Deciziei 2002/187/JAI a Consiliului (1), în special articolul 5 alineatul (5),
         întrucât:
         
                     (1)
                  
                  
                     În conformitate cu Regulamentul (UE) 2018/1727, colegiul Eurojust (denumit în continuare „colegiul”) adoptă Regulamentul de procedură al Eurojust. Respectivul regulament de procedură se aprobă de către Consiliu prin intermediul unor acte de punere în aplicare.
                  
               
                     (2)
                  
                  
                     Proiectul regulamentului de procedură a fost aprobat de colegiu în conformitate cu articolul 5 alineatul (5) din Regulamentul (UE) 2018/1727 la 12 decembrie 2019. Proiectul regulamentului de procedură separat privind prelucrarea și protecția datelor cu caracter personal menționat la articolul 17 din regulamentul de procedură a fost aprobat de colegiu la 16 decembrie 2019,
                  
               
                     (3)
                  
                  
                     Regulamentul de procedură și Regulamentul de procedură separat privind prelucrarea și protecția datelor cu caracter personal menționat la articolul 17 din regulamentul de procedură, ar trebui aprobat de către Consiliu.
                  
               
                     (4)
                  
                  
                     Regulamentul (UE) 2018/1727 nu este obligatoriu pentru Danemarca și, prin urmare, aceasta nu participă la adoptarea și aplicarea prezentei decizii, care pune în aplicare Regulamentul (UE) 2018/1727.
                  
               
                     (5)
                  
                  
                     Regulamentul (UE) 2018/1727 este obligatoriu pentru Irlanda și Regatul Unit și, prin urmare, acestea participă la adoptarea și aplicarea prezentei decizii, care pune în aplicare Regulamentul (UE) 2018/1727,
                  
               ADOPTĂ PREZENTA DECIZIE:
         
            Articolul 1
            Prin prezenta decizie, se aprobă Regulamentul de procedură al Eurojust și Regulamentul separat de procedură privind prelucrarea și protecția datelor cu caracter personal menționat la articolul 17 din regulamentul de procedură.
         
         
            Articolul 2
            Prezenta decizie intră în vigoare la data adoptării.
         
         
            Adoptat la Bruxelles, 19 decembrie 2019.
            
               
                  Pentru Consiliu
               
               
                  Președintele
               
               K. MIKKONEN
            
         
         
            (1)  JO L 295, 21.11.2018, p. 138.